Anexa 4 – Contract de finanțare nerambursabilă

CONTRACT DE FINANŢARE NERAMBURSABILĂ

*Nr. \_\_\_\_ din \_\_\_\_\_ 2024*

*În conformitate cu prevederile art. 1, alin. (2), litera a) din Ordonanța Guvernului nr. 51 din 11 august 1998 privind îmbunătățirea sistemului de finanțare a programelor, proiectelor şi acțiunilor culturale, cu modificările şi completările ulterioare, în temeiul prevederilor art. 5, Regulamentului de Organizare și Funcționare al**Centrului de Proiecte Culturale al Municipiului București – ARCUB, aprobat prin H.C.G.M.B. nr. 85/2020,*

*În baza Deciziei nr. \_\_\_/\_\_\_\_\_\_\_\_\_\_\_ privind repartizarea finanțărilor nerambursabile rezultate în urma evaluării cererilor de finanțare din cadrul Programului de finanțare 2024, se încheie următorul contract de finanțare*

Între

**Centrul de Proiecte Culturale al Municipiului Bucureşti – ARCUB,** persoana juridică română, cu sediul în București, str. Lipscani nr.84-90, sector 3, având codul fiscal 9658744, cont nr. RO21TREZ24G670330203030X deschis la Trezoreria Sector 3 reprezentat legal d-na Mihaela Păun***,*** având funcția de director, denumit în continuare **FINANŢATOR**,

şi

Asociaţia/Fundaţia/S.C./P.F.A./Instituția publică ............................................................., cu sediul în .................................., str. ...................................... nr. ....., bl. ....., sc. .....,ap. ....., judeţul/sectorul ........................................., codul fiscal/cod de identificare fiscală/NIF nr. ........................., având contul IBAN nr. .......................................... deschis la ........................., sucursala/agenția .........................., reprezentată legal prin \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, având funcția de \_\_\_\_\_\_\_\_\_\_\_\_\_\_\_\_\_\_, și prin \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ «Funcție2», denumită în continuare **BENEFICIAR,** a intervenit următorul contract:

 Cap. I. Obiectul contractului

**Art. 1.** Obiectul contractului îl constituie acordarea de către ARCUB a finanțării nerambursabile pentru realizarea proiectului cultural **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** organizat de către Beneficiar în București, în perioada **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,**  în termenii și condițiile stabilite în cererea de finanțare, parte integrantă a prezentului contract, cu scopul de a atinge obiectivele menționate în aceasta.

 **Cap. II. Durata contractului**

**Art. 2.** Durata prezentului contract este cuprinsă între data semnării lui de către părţile contractante şi data plăţii finale efectuate de către ARCUB, după prezentarea de către Beneficiar a documentelor justificative, conform art. 13 din prezentul contract.

**Cap. III. Valoarea contractului**

**Art. 3.** Valoarea contractului este de **\_\_\_\_\_\_\_\_\_\_\_\_\_\_lei**, conform bugetului anexat, parte integrantă a prezentului contract.

**Art. 4.** Suma reprezentând finanțarea nerambursabilă va fi virată din contul Finanțatorului cu nr. RO21TREZ24G670330203030X deschis la Trezoreria Sector 3 în contul Beneficiarului cu nr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ deschis la \_\_\_\_\_\_\_\_\_\_\_\_\_\_\_\_\_\_\_\_\_\_ potrivit legii.

**Cap. IV. Modalități de plată. Decontări**

**Art. 5.** Suma prevăzută la art. 3 se acordă în **2 tranșe**, prin virament bancar, pe baza facturii fiscaletransmise de Beneficiar către Centrul de Proiecte Culturale al Municipiului București – ARCUB pentru acordarea primei tranșe, respectiv a facturii fiscale emise de către beneficiar pentru acordarea ultimei tranșe.

**Art. 6**. Cuantumul și eșalonarea tranșelor se stabilesc în baza graficului de finanțare prevăzut în Anexa B la prezentul contract, în funcție de etapele de realizare, raportate la costurile organizatorice și/sau durata și evoluția în timp a activităților cuprinse în cererea de finanțare.

Suma maximă ce se poate acorda în prima tranșă nu poate depăși 70% din valoarea contractului.

**Art. 7.** Prima tranșă în sumă de \_\_\_\_\_\_\_\_\_\_\_\_\_\_ lei se acordă, sub formă de avans, în termen de maxim 20 zile lucrătoare de la data prezentării de către Beneficiar a unei facturi fiscale, sub rezerva alocării resurselor bugetare de către ordonatorul principal de credite.

Ultima tranșă (finală) se acordă în baza facturii fiscaleși a documentației de decont eligibile, prezentate de către Beneficiar, reprezentând toate costurile ocazionate de realizarea întregului proiect cultural suportate din finanțarea asigurată de ARCUB și din alte surse complementare de finanțare (proprii sau atrase), însoțită de raportul narativ și raportul financiar, de raportul privind planul de diseminare, dosarul de presă, materiale de promovare etc.

**Art. 8.** Vor fi acceptate spre decontare numai cheltuielile eligibile efectuate de către beneficiar în perioada executării contractului, cu respectarea bugetului acestuia și a prevederilor Regulamentului de finanțare.

**Art. 9.** Pentru fiecare cheltuială efectuată, conform contractului, se vor prezenta documente justificative întocmite potrivit legislației în vigoare.

**Art. 10.** (1) Factura fiscală aferentă ultimei tranșe, documentele justificative integrale, raportul financiar și raportul narativ de activitate se transmit Finanțatorului în termen de **maximum 15 zile calendaristice** **de la finalizarea proiectului**, conform datelor înscrise în cererea de finanțare, dar **nu mai târziu de 15 noiembrie a.c.** În caz contrar, din suma totală justificată de către Beneficiar, se deduc penalități de întârziere în cuantum de **0,2%** pentru fiecare zi de întârziere.

(2) Modificarea datei finale stabilite ala alin.(1) pentru depunerea documentației de decont se poate face numai pentru motive justificate, cu acordul scris al ARCUB și va face obiectului unui act adițional.

**Art. 11.** Documentele justificative și rapoartele menționate la art. 10, se depun la secretariatulCentrului de Proiecte Culturale al Municipiului Bucureşti – ARCUB, din strada Lipscani 84-90, sector 3 sau se vor transmite prin poștă. Pe plic se va menționa - *pentru Compartimentul Financiar-Contabilitate – Sesiunea de finanțare nerambursabilă 2024 - București 565. Conexiuni urbane.*

 **Cap. V. Drepturile și obligațiile părților**

**Art. 12. Drepturile și obligațiile FINANŢATORULUI:**

a) Are dreptul să modifice cuantumul finanțării alocate sau să rezilieze prezentul contract dacă Beneficiarul comunică date, informații sau înscrisuri false ori eronate, precum și în cazul neîndeplinirii sau îndeplinirii necorespunzătoare a obligațiilor contractuale asumate de către Beneficiar;

b) Finanțatorul are dreptul de a recupera de la Beneficiar fondurile utilizate de acesta pentru acoperirea unor cheltuieli neeligibile, la care se vor adăuga penalități de întârziere de **0,2% pe zi** aplicate la sumele respective, calculate de la data acordării până la data recuperării lor, precum și dobânda legală calculată în condițiile legii, prezentul contract de finanțare nerambursabilă constituind titlu executoriu în acest sens;

c) În cazul în care Beneficiarul nu transmite documentele justificative în termen de **10 zile lucrătoare** de la data expirării termenului prevăzut la art. 10, **contractul se consideră reziliat de drept,** iar Finanțatorul are dreptul să solicite restituirea integrală a sumelor primite de Beneficiar, la care se adaugă dobânda legală, calculată la suma acordată, în raport de data primirii acesteia, prezentul contract de finanțare nerambursabilă constituind titlu executoriu în acest sens.

d) În absența prezentării dovezii cheltuirii, la momentul decontului, a contribuției Beneficiarului din valoarea totală a proiectului/activității finanțat(e), **contractul se consideră reziliat de drept**, iar Finanțatorul are dreptul să solicite restituirea integrală a sumelor primite de Beneficiar, la care se adaugă dobânda legală, calculată la suma acordată, în raport de data primirii acesteia, prezentul contract de finanțare nerambursabilă constituind titlu executoriu în acest sens.

e) În cazul promovării necorespunzătoare a rolului/calității Finanțatorului în cadrul proiectului cultural, conform obligațiilor asumate de Beneficiar la art. 13, lit. g)-h), Finanțatorul are dreptul să rețină/deducă un procent de **10%** din valoarea finanțării acordate;

f) Finanțatorul are obligația să asigure finanțarea cheltuielilor aferente proiectului cultural **București 565. Conexiuni urbane,** cu suma prevăzută la art. 3, conform prevederilor prezentului contract.

g) Centrul de Proiecte Culturale al Municipiului București – ARCUB se obligă ca, pe toate documentele originale (facturi) emise de furnizorii de servicii şi decontate de ARCUB, să aplice ștampila care va conține mențiunea *”Decontat ARCUB suma de ..................... lei.”*

 **Art. 13. Drepturile şi obligațiile BENEFICIARULUI:**

a)Să contacteze şi să efectueze plata tuturor cheltuielilor aferente realizării obiectului contractului, cu respectarea prevederilor legale în materie, inclusiv ale Legii nr. 98/2016, cu modificările şi completările ulterioare și a actelor normative subsecvente, emise în aplicarea acesteia;

b)Să asigure îndeplinirea oricărei alte activități legate de buna desfășurare a proiectului;

c)Să prezinte Finanțatorului documente justificative însoțite de rapoarte narative și financiare;

d) Se obligă să utilizeze finanțarea numai în scopul realizării proiectului cultural care face obiectul prezentului contract şi să nu utilizeze finanțarea nerambursabilă pentru activități generatoare de profit;

e) Se obligă să întocmească exact şi corect toate documentele justificative privind utilizarea finanțării, cu respectarea legislației primare și secundare, asigurându-se, totodată, că toate contractele încheiate de către beneficiar în timpul derulării proiectului cultural, în scopul realizării acestuia, includ, în mod obligatoriu, titlul proiectului finanțat de Centrul de Proiecte Culturale al Municipiului București – ARCUB și denumirea autorității finanțatoare;

f)Se obligă să răspundă clarificărilor solicitate de Finanțator în termen de maximum 5 zile lucrătoare de la data solicitării;

g) Se obligă să respecte regulile de identitate vizuală impuse de finanțator și menționate în cadrul Anexei C a prezentului contract, **sub sancțiunea rezilierii contractului de finanțare**;

i)Se obligă să accepte controlul și verificările Finanțatorului, direct sau prin persoane împuternicite (experți contractați), și ale altor autorități cu atribuții în domeniul controlului financiar-fiscal, în legătură cu derularea proiectului finanţat, în scopul verificării modului în care sunt respectate şi implementate activităţile proiectului, vizibilitatea finanţatorului şi modul de utilizare a fondurilor ce constituie finanţarea primită;

**Cap. VI. Modificarea, rezilierea şi încetarea contractului**

**Art. 14. Modificarea contractului**

(1) Prezentul contract poate fi modificat numai în cazuri temeinic justificate, cu acordul ambelor părți, consemnat în scris prin act adițional.

(2) Beneficiarul are obligația de a informa de îndată Finanțatorul – cel mai târziu în termen de **72 ore** de la producere – cu privire la **ORICE eveniment sau împrejurare de natură a cauza o modificare a proiectului cultural.** Informarea va conține și descrierea condițiilor și a circumstanțelor în care proiectul cultural se va desfășura sau a oricăror altor aspecte privind executarea prezentului contract. Schimbarea adresei, modificarea contului bancar pot face obiectul unei simple notificări, cu toate că acest lucru nu va afecta opțiunea Finanțatorului de a se opune alegerii făcute de Beneficiar în privința contului bancar.

(3) În cazul în care beneficiarul nu poate să respecte prevederile contractului de finanțare nerambursabilă și/sau ale anexelor sale, acesta va informa Centrul de Proiecte Culturale al Municipiului București – ARCUB, **în scris**, în legătură cu situația intervenită, oferind, totodată, și documentele justificative doveditoare, și poate solicita modificarea corespunzătoare a contractului. În baza acestora, Centrul de Proiecte Culturale al Municipiului București – ARCUB va lua decizia de a aproba sau nu cererea beneficiarului.

(4) Neaprobarea de către Centrul de Proiecte Culturale al Municipiului București – ARCUB a cererii de modificare poate avea ca efect inclusiv retragerea finanțării pentru proiectul respectiv, cu obligația beneficiarului de a returna sumele avansate de Centrul de Proiecte Culturale al Municipiului București – ARCUB din finanțarea aprobată, contractul de finanțare nerambursabilă constituind titlu executoriu în acest sens.

(5) Modificarea unilaterală a contractului de finanțare și/sau a anexelor sale este echivalată cu nerespectarea obligațiilor contractuale asumate de beneficiar, care se sancționează conform prezentului *Regulament* și prevederilor contractuale.

**Art. 15. Rezilierea contractului**

(1) Prezentul contract poate fi reziliat de plin drept, fără a fi necesară intervenția instanței de judecată, în termen de 5 zile calendaristice de la data primirii notificării prin care părții în culpă i s-a adus la cunoștință că nu şi-a îndeplinit obligațiile contractuale, **cu excepția situațiilor prevăzute la art. 12 lit. c) şi lit. d), ipoteză în care contractul se consideră reziliat de plin drept, fără a mai fi necesară emiterea unei notificări prealabile**.

(2) Notificarea va putea fi comunicată în termen de 5 zile calendaristice de la data constatării neîndeplinirii sau îndeplinirii necorespunzătoare a uneia sau a mai multor obligații contractuale.

(3) Nerespectarea de către Beneficiar a obligațiilor asumate prin acest contract atrage obligarea acestuia la restituirea parțială sau integrală a sumelor primite, la care se adaugă dobânda legală calculată în raport de data și suma acordată.

 **Art. 16. Încetarea contractului**

Prezentul contract încetează să producă efecte în cazul apariției oricărei situaţii din următoarele:

- ajungere la termen;

- acordul părților;

- la data rezilierii acestuia;

- la data îndeplinirii obligațiilor reciproce de către părțile contractante.

 **Cap. VII. Forța majoră**

**Art. 17.** Forța majoră exonerează de răspundere părțile, în cazul neexecutării parțiale sau totale a obligațiilor asumate prin prezentul contract. Prin forță majoră se înțelege un eveniment independent de voința părților, imprevizibil şi insurmontabil, apărut după încheierea contractului şi care împiedică părțile să execute total sau parțial obligațiile asumate.

**Art. 18.** Partea care invocă forța majoră are obligația să o aducă la cunoștința celeilalte părți, în scris, în maximum 5 zile calendaristice de la apariție, iar dovada forței majore se va comunica în maximum 15 zile calendaristice de la producerea evenimentului.

**Art. 19.** Data de referință este ștampila poștei de expediere. Dovada va fi certificată de partea căreia i se opune cazul de forță majoră.

**Cap. VIII. Clauze speciale**

**Art. 20.** Prevederile prezentului contract se completează cu dispozițiile legale în materie, aflate în vigoare.

**Art. 21.** Beneficiarul va prezenta raportul narativ care trebuie să cuprindă informații cu privire la gradul de realizare a obiectivelor propuse, precum și la gradul de mediatizare a proiectului cultural și reflectarea în presă a activităților derulate în cadrul proiectului cultural ce face obiectul prezentului contract.

**Art. 22.** În cazul în care, pe parcursul derulării proiectului cultural, beneficiarul intenționează să propună modificarea bugetului de cheltuieli, acesta nu va realiza nicio achiziție și nu va efectua nicio cheltuială fără aprobarea prealabilă a ARCUB și încheierea unui act adițional la contract, sub sancțiunea nedecontării respectivelor cheltuieli.

**Art. 23** In cazul în care beneficiarul a realizat economii la una sau mai multe categorii, la solicitarea acestuia și doar cu aprobarea expresă prealabilă a ARCUB, este permisă **doar o singură dată**
modificarea bugetului de cheltuieli aprobat, astfel:

1. Modificarea bugetului în cadrul aceleiași categorii de cheltuieli, fără a afecta valoare totală a categoriei de cheltuieli și fără modificarea cantităților agreate;
2. Modificarea bugetului între categorii de cheltuieli, în limita a maxim 20% din valoarea categoriei de unde se realocă fondurile;

**Art. 24** Modificarea calendarului de desfășurare a activităților din proiect se poate face, de **maximum 2 ori** pe parcursul derulării proiectului, comunicat în scris. Poziția autorității finanțatoare se comunică în termen de 5 zile lucrătoare de la primirea notificării. Depășirea acestui termen este considerată o acceptare tacită a modificării de calendar propuse.

 **Cap. IX. Litigii**

**Art. 25.** Părțile vor acționa pentru rezolvarea pe cale amiabilă a neînțelegerilor ce pot apărea pe parcursul derulării prezentului contract;

a) În caz de nesoluționare, litigiile vor fi supuse spre soluționare instanțelor judecătorești competente de la sediul Finanțatorului.

 **Cap. X. Drepturile de proprietate intelectuală. Clauze finale**

**Art. 26.** Drepturile de proprietate intelectuală rezultate în urma implementării proiectului aparțin beneficiarului finanțării

**Art. 27.** Prin semnarea prezentului contract, Beneficiarul, în calitatea sa de titular al drepturilor de proprietate intelectuală ce decurg din implementarea proiectului, autorizează Centrul de Proiecte Culturale al Municipiului București – ARCUB să utilizeze în mod gratuit informația cuprinsă în rapoartele proiectului, precum și rezultatele obținute, prin toate modalitățile de comunicare publică pe care ARCUB le decide, inclusiv pentru diseminarea rezultatelor sesiunii de finanțare. Aceste autorizări, valabile și în relațiile contractuale ale Beneficiarului cu angajații săi sau terții implicați în derularea activităților specifice proiectului cultural, se acordă pe o perioadă nedeterminată și sunt valabile pentru toate teritoriile în care urmează a fi diseminate rezultatele sesiunii, fără a da naștere unor pretenții materiale suplimentare din partea Beneficiarului. Autorizarea acoperă toate modalitățile de utilizare a acestor materiale pentru promovarea sesiunii de finanțare și comunicarea publică a rezultatelor, inclusiv prin punerea la dispoziție a materialelor pe pagina de internet a ARCUB sau prin alte mijloace de informare electronică.

**Art. 28.** ARCUBnu este responsabil de conținutul proiectului cultural ce face obiectul prezentului contract sau de modul în care rezultatele proiectului cultural pot fi utilizate, această responsabilitate revenind în întregime Beneficiarului.

Prezentul contract intră în vigoare la data semnării sale.

**Art. 29.** Prezentul contract conține 29 de articole și două Anexe (Anexa A „ Bugetul de cheltuieli” și Anexa B „Graficul de finanțare nerambursabilă” ) și s-a încheiat astăzi, \_\_\_\_\_\_\_\_\_\_\_\_\_\_\_\_\_ în 2 exemplare cu valoare de original, câte unul pentru fiecare parte contractantă.

**Centrul de Proiecte Culturale**

**al Municipiului Bucureşti – ARCUB Beneficiar**

Director Manager/Director general/

Mihaela Păun Președinte/Reprezentant legal

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Compartimentul Financiar – Contabilitate Responsabil Financiar

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Birou Resurse Umane - Juridic,

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_